  Виталий Пронин "И не грянул гром" спектакльысь суред.Ижысь быдэ вуымтэослэн колониысьтызы пиос артистъёслы пӧрмытскылӥзы. Мунё театрын «И гром не грянул» спектакль возьматӥзы.Спектакль пуктыны юрттӥзы «Здравствуйте, люди!» калык театрысь артистъёс но 81 номеро школаысь пиналъёслэн «Аллегро» хорзы. Учкисьёс пӧлын вал шаерысьтымы вылӥ кивалтӥсьёс но студентъёс. Спектакльлэн авторез но режиссёрез луэ «Зравствуйте, люди!» театрлэн кивалтӥсез Татьяна Комлева. Со верамъя, пиос сцена вылын шудыны быгатэменызы учкисьёсты паймытӥзы, нош янгыше кылёнлэсь нокин утемын ӧвӧл.Спектакль кык вакытэз огазея: туала егитъёслэсь но соослэн анай-атайёссылэсь улэм-вылэмзэс. Быдӟым ож вакытэ котькуд адями Атыкай музъеммес утьыны дась луэмзэ возьматӥз, пионер но комсомол огазеяськонъёс вал, пиналъёс юрттӥськизы оген улӥсь арлыдоослы. Вуоноез герӟаськемын туннэ нуналэн.Спектакль йылпумъяськем бере егит артистъёсын синмысь синме пумиськизы Россиысь УФСИН-лэн Удмурт Республикая ёзэныз кивалтӥсьлэсь ужзэ быдэсъясь Игорь Криницин, Кун Кенешлэн Тӧроезлэн воштӥсез Светлана Кривилёва, мугорез кыдатон культурая, спортъя но егитъёсын ужанъя министр Игорь Краснов, Адямилэн правоосызъя оскем мурт Вениамин Соломенников. Ваньзы соос пусйизы пиналъёслэсь сцена вылын сюлмысь шудэмзэс, оско, эрике потыса, улонын янгышъёс уз лэсьтэ ни шуыса.Валентина Емельянова Туспуктэмез Кристина Романовалэн Теги: Егитъёс  